ન્યૂઝ ચેનલ્સની ભાષામાં કહીએ તો તિગ્માંશુ ધુલિયાએ ‘એડી ચોટીનું જોર’ લગાવ્યું હોવા છતાં ફિલ્મ ટાઇમપાસની કેટેગરીથી ઉપર ઊઠતી નથી. ઓરિજિનલની તોલે તો બિલકુલ આવે એવી નથી. તેમ છતાં એક ટાઇમપાસ એડલ્ટ મનોરંજક ફિલ્મ તરીકે ‘ધ શૌકીન્સ’ને ફુલ માર્ક્સ આપવા પડે. એટલે આ ફિલ્મના વડીલો પાસેથી બાબુજી આલોક નાથ જેવા સંસ્કારોની અપેક્ષા લઇને જશો તો દુ:ખી થશો (કેમ કે આ બાબુજીઓ સમી સાંજે શિલાજીતની શોધમાં નીકળે છે!). હા, બાળકોને લઇને તો બિલકુલ ન જશો.